Page:Welsh Medieval Law.djvu/115

 ẏ bỽẏt ar llẏn ẏn hollaỽl. Ef adengẏſ ẏ pꝛıa ỽt le ẏ paỽb ẏnẏ neuad. Ef aran ẏ lletẏeu March bıtwoſſeb ageıff ẏgan ẏ bꝛenhín. a dỽẏ ran ageıff ẏ uarch oꝛ ebꝛan. Rẏd uẏd tír ẏdıſteín. Eıdon ageıff o pop anreıth ẏ gan ẏ teulu. Dıſteín bıeu gobẏr merchet pop maer bıſweıl. Pedeír ar hugeínt age ıff gan pop ſỽẏdaỽc adarẏmreto bỽẏt all= ẏn ẏnẏ llẏſ pan elhont ẏn eu ſỽẏd. Ef aran arẏant ẏgueſtuaeu. Ef bıeu ardẏſtu guı- rodeu ẏnẏ llẏſ. Ef ageıf traẏan dırỽẏ acha mlỽꝛỽ guaſſanaethwẏr bỽẏt allẏn. nẏt amgen coc athrullẏat aſỽẏdỽꝛ llẏſ. Oꝛ pan dotto ẏdıſteín oe ſeuẏll naỽd duỽ a naỽd ẏ bꝛenhín ar urenhíneſ ar guẏrda. a toꝛho ẏnaỽd honno nẏt oeſ naỽd ıdaỽ nac ẏn llẏſ nac ẏn llan. kẏfranaỽc uẏd ẏnteu ụỵ̇ḍ ar pedeır ſỽẏd llẏſ ar hugeínt. a dỽẏ ran a geıff o grỽẏn ẏ guarthec a lather ẏnẏ ge- gín. O pop ſỽẏd llẏs pan ẏrotho ẏ bꝛen hín gobẏr ageıff ẏ dıſteín eıthẏr ẏſỽẏdeu